பீடு டெக்கான் பீடபூமியில் பென்சுரா ஆற்றின் கரையில் அமைந்துள்ளது. ( பெண்டுசுரா அல்லது பிந்துசாரா என்றும் அழைக்கப்படுகிறது). பென்சுரா ஆறு என்பது கோதாவரி ஆற்றின் துணை கிளை நதி ஆகும். இது வாகிரா கிராமத்திற்கு அருகில் பீடு நகரிலிருந்து தென்மேற்கே 30 கி.மீ தொலைவில் உள்ள பாலகாட் மலைத்தொடரில் இருந்து உருவாகிறது. இந்த நதி நகரத்தை சிறிய கிழக்கு மற்றும் பெரிய மேற்கு என இரு பகுதிகளாக பிரிக்கிறது. பாலகாட் மலைத்தொடர் நகரத்திற்கு தெற்கே 10 கி.மீ வரை பரவியுள்ளது. நகர வரலாற்றில் கன மழையினால் ஏற்படும் வெள்ளத்தினால் கணிசமான அளவு உயிரிழப்புக்களும், பொருட் சேதங்களும் ஏற்பட்டுள்ளன. 23 சூலை 1989 அன்று நகரத்தில் மூன்று வாழ்விடங்களில் ஏற்பட்ட பெரும் வெள்ளத்தால் ஏராளமானோர் பலியானதுடன், பல மில்லியன் கணக்கான பொருட் சேதம் ஏற்பட்டது.

அமைவிடம்
புள்ளிவிபரங்கள்
வரலாறு
காலநிலை